

Αρκαλοχώρι, 20/012/2023

Προς: ΜΜΕ

**ΔΕΛΤΙΟ ΤΥΠΟΥ**

**«Χριστουγεννιάτικη γιορτή υιοθεσίας αδέσποτων ζώων» - Στην Πλατεία Δημοτικού καταστήματος Αρκαλοχωρίου**

***Το Σάββατο 23 Δεκεμβρίου 2023 και ώρα 12:00-14:30***

Το Σάββατο 23 Δεκεμβρίου 2023, στις 12 το μεσημέρι, ο Δήμος Μινώα Πεδιάδας και οι εθελοντές φιλόζωοι του Δήμου, σας προσκαλούν στην Πλατεία του νέου Δημοτικού Καταστήματος Αρκαλοχωρίου, στην χριστουγεννιάτικη γιορτή υιοθεσίας αδέσποτων ζώων.

 Στο κάλεσμα του, ο Δήμος Μινώα Πεδιάδας και οι φορείς του Αρκαλοχωρίου που διοργανώνουν την εκδήλωση στο πλαίσιο των χριστουγεννιάτικων εκδηλώσεων αναφέρουν:

 «Καλούμε όλους εσάς, τους υπεύθυνους ανάδοχους γονείς, να γίνετε ο Αϊ-Βασίλης για ζώα και παιδιά και να κάνετε ένα υπέροχο δώρο ζωής, ανιδιοτελούς αγάπης στον εαυτό σας, τα παιδιά σας και τους υπέροχους μικρούς μας φίλους, τα αδέσποτα ζωάκια του ΄Δήμου μας. Σας περιμένουμε».

 Στόχος της εκδήλωσης είναι να ευαισθητοποιήσει τους πολίτες βάζοντας στο επίκεντρο τη σημασία της υιοθεσίας, ώστε κάποια στιγμή να μην υπάρχει κανένα ζώο αδέσποτο ή κακοποιημένο. Είναι πράξη πολιτισμού και αγάπης. Θα γίνει ο πιο πιστός μας φίλος.

**ΠΡΟΣΟΧΗ:**

 Τα κουτάβια όπως και όλα τα πλάσματα στη γη χρειάζονται αγάπη, χρόνο, υπομονή, εκπαίδευση και φυσικά δέσμευση.